Diari Oficial de la Generalitat Valenciana


Sumari del DOGV 409, del 25-07-1986 (1986/806808)

ORDRE de 30 de juny de 1986, de la Conselleria de Treball i Seguretat Social, per la qual es convoquen subvencións per a Entitats sense finalitat de lucre per activitats en 1986.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   409

Data del DOGV
:   25-07-1986

Secció del DOGV
:   ALTRES DISPOSICIONS

Número del document
:   1986/806808


Data del document
:   30-06-1986

Organisme emissor
:   Conselleria de Treball i Seguretat Social

Tipus de document
:   Ordre

Ordre de 30 de juny de 1986, de la Conselleria de Treball i Seguretat Social, per la qual es convoquen subvencions per a Entitats sense finalitat de lucre per activitats en 1986.  
L'Estatut d'Autonomia, en l'Art. 31 estableix la competència exclusiva de la Generalitat Valenciana en matèria de protecció i ajuda als grups o sectors socials necessitats de protecció especial. Aquestes competències han estat assignades a la Conselleria de Treball i Seguretat Social, la qual disposa en l'estructura orgànica, a distintes esferes, dels òrgans d'execució dels plans i actuacions previstos per la Conselleria en aquesta matèria concreta.   
Ara bé, la finalitat perseguida per la Generalitat Valenciana no s'esgota exclusivament en la utilització dels mitjans propis de què disposa, sinó que, a fi de motivar l'activitat de la mateixa societat, potencia els recursos privats a través de diversos estímuls, i en funció d'això ha jutjat corresponent convocar subvencions per a aquelles Entitats que sense respondre a un esperit de lucre en llurs finalitats, contemplen dintre de llurs activitats aquelles que puguen suposar un benefici per a la societat en general.   
En atenció d'aquests motius i fent ús de les facultats que em confereix la Llei 5/1983, de 30 de desembre, de Govern Valencià, i el Decret 192/1985, de 9 de desembre, del Consell de la Generalitat Valenciana,   
ORDENE:  
Article primer  
Són convocades subvencions per a l'any 1986 per import total de vuit milions quatre-centes mil pessetes, a les quals podran concórrer totes aquelles Entitats que no cerquen una finalitat de lucre en llurs activitats.   
Podran ser objecte de subvenció aquelles activitats que perseguesquen una finalitat de marcat interés social.   
Les Entitats que desitgen concórrer a aquesta convocatòria hauran d'aportar els documents següents:   
a) Sol·licitud en forma d'instància en la qual s'identifique l'Entitat sol·licitant així com l'activitat a desenvolupar i la quantia de la subvenció sol·licitada.   
b) Documents fefaents que justifiquen la capacitat jurídica i d'obrar, respectivament, de l'Entitat sol·licitant i de la persona que comparega en el seu nom..   
c) Documentació que justifique estar al corrent de les obligacions tributàries i de la Seguretat Social   
d) Programa detallat d'activitats, expressant-ne el cost per partides.   
e) Designació d'Entitat Bancària i número de compte a efectes de l'ingrés de l'import de la subvenció concedida.   
Article tercer  
Les sol·licituds seran dirigides a l'Hble. Sr. Conseller de Treball i Seguretat Social, essent-hi presentades, amb la documentació requerida, davant la Secretaria General de la Conselleria, la qual examinarà la documentació rebuda, efectuant els requeriments que calguen, si s'escau, i formulant les consegüents propostes de resolució.   
Article quart  
La Conselleria de Treball i Seguretat Social dictarà Resolució accedint, en tot o en part, o denegant les subvencions sol·licitades, les quals es notificaran als interessats.   
Article cingué  
Concedida, en tot o en part, la subvenció sol·licitada, es farà l'abonament del 50% a l'hora de la notificació de la resolució favorable, lliurant-se el restant 50% una vegada justificat per l'Entitat un import igual o superior al concedit per la Conselleria de Treball i Seguretat Social.   
Article sisé  
Les subvencions convocades s'abonaran a càrrec de la partida 08.00.469.709 i sempre fins el límit total determinat en l'article primer d'aquesta Ordre.   
DISPOSICIO FINAL  
La Secretaria General de la Conselleria és autoritzada perquè dicte totes aquelles instruccions necessàries per tal d'aplicar el que disposa aquesta Ordre.   
València, 30 de juny de 1986.   
El Conseller de Treball i Seguretat Social,  
MIQUEL DOMENECH PASTOR